Batnfjord Auto

Batnfjord Auto var et rutebilselskap med hovedbase i Batnfjordsøra i dagens Gjemnes kommune, Møre og Romsdal.

Bakgrunn og virksomhet
Det var Peder P. Silseth (født 1898), Batnfjordsøra, som etablerte selskapet. Det startet med rute Batnfjord-Molde i 1928. O.G. Indergaard hadde samtidig rute på samme strekning. I 1932 fikk Silseth konsesjonsammen med Peder Harstad, men fra 1934 hadde Silseth ruta alene. 

Det kan nevnes at Norges første bilrute åpnet på samme strekning i 1908 med Aarø Automobilselskap, og i 1914 fikk Molde Automobilselskap konsesjon på samme rute. Disse to selskapene kjørte ruter i korrespondanse med båtruter til Kristiansund og Trondheim.

I 1938 ble ferjesambandet Gjemnes-Kvitnes åpnet ferjesamband Gjemnes-Kristiansund og Batnfjord Auto kunne da kjøre godsruter helt til Kristiansund. I 1939 ble det også åpnet rute til Kristiansund over Torvikbukt. I 1952 åpnet ferjesambandet Gjemnes-Kvitnes og veien gikk over Frei til Kristiansund. I 1962 fikk Batnfjord Auto opprette rute (m/ kombinertbuss) Bergsøy-Kristiansund over Kvitnes. 

Rutebileier Peder P. Silseth hadde en rekke verv i Norges Rutebileierforbund i sin tid som eier og leder for Batnfjord Auto. Sønnen Audun Silseth overtok seinere selskapet.

Over til Molde Bilruter
På 1970-tallet ble det arbeidet for mer samordning av rutebilselskapene i Møre og Romsdal. Det ble laget en utredning med forslag til ny selskapsstruktur. I dette forslaget ble Batnfjord Auto lagt sammen med rutebilselskapene i MoldeInnstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 (1973). Molde: Fylkesutvalget.. 1. januar 1973 ble Batnfjord Auto innlemmet i nystiftene Molde Bilruter AS, eller Aarø-Batnfjord-Kleive Auto A/S (AaBK) som det hette fram til 1. januar 1979. På slutten hadde Batnfjord Auto 18 helårs ansatte og 15 vogner.

Referanser

Litteratur
 Haugen, K. R., Skudal, S., & Ottesen, H. (1966). Over til rutebil : avdeling Møre og Romsdal 1930-1965. Ålesund: NRF.
 Oterhals, M. (1983). 75 år i trafikantenes tjeneste: Molde bilruter A.S. 12. mai 1908 - 12. mai 1983. Molde: E. K. Hansen Eftf.
 Ottesen, O., Helge, Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.

Eksterne lenker
 Batnfjord Auto på DigitaltMuseum

Kategori:Tidligere norske busselskaper
Kategori:Kollektivtransport i Møre og Romsdal
Kategori:Etableringer i 1928
Kategori:Næringsliv i Gjemnes
Kategori:Møre og Romsdals samferdselshistorie